Kyk hierdie Leon Schuster-flieks aanlyn | Maroela Media
Hy is een van Suid-Afrika se mees suksesvolle rolprentmakers, en hy's boonop 'n SAMA-wenner! Wie sal ooit die wegholsukses van "Hier kom die bokke" in 1995 vergeet? Dit het die toekenning gewen vir beste albumverkope van die jaar. Nou kan jy Schuster se gloriedae herleef met hierdie gewilde flieks wat op Showmax beskikbaar is.
Oh Schucks, It's Schuster!
Leon Schuster is terug met nog versteektekamera-pret, en bak weer skreeusnaakse poetse op niksvermoedende lede van die publiek. Net wanneer sy slagoffers dit nie meer kan hou nie, onthul hy sy identiteit en almal gaan onbedaard aan die lag. Dis verspot, dog immergroen.
Kyk weer Leon Schuster se grensverskuiwende versteektekamera-fliek, waarin hy Suid-Afrikaners met geen idee wat aangaan nie, in lawwe situasies in lok. Hy kyk hoe groot is hul ontsteltenis voor hy sy masker afhaal. 30 jaar later is dit steeds klassiek!
Die lankverlore seun van 'n koning uit Afrika is nou 'n suksesvolle gholfspeler in die VSA. Sy pa stuur sy wit moetie-man (Leon Schuster) om die uitblinker-atleet terug te bring huis toe om die koninkryk oor te neem – maar wie gaan dié dwaas glo?
Leon Schuster se moetie-man is terug en moet weer help om die koninkryk te red, dié keer deur 'n seldsame klip te vind wat blykbaar toorkragte het, en wat in Indië verlore geraak het. Is daardie land reg vir hierdie maltrap? Natuurlik nie!
Dis die 21ste eeu, maar ons is steeds dieselfde mense wat 'n grap kan vat (of nie). Leon Schuster kyk wie hy kan vang in hierdie snaakse versteektekamera-fliek en tart ons uit om ons te help om iets snaaks in ons alledaagse lewens te vind.
Jack is voortvlugtig en gebruik sy kennisse om te help om hom as swart huiswerker te vermom, en vir hom 'n werk te kry in 'n voorstedelike huis. Die enigste ding waarop hy nie voorbereid is nie, is dat hy verlief sal raak op die vrou wat hom in diens neem. 'n Belaglik-verspotte lekkerkyk-komedie.